രക്ഷാകര്തൃ വിമോചന പോരാട്ടം വര്ഷങ്ങള്ക്ക് ശേഷം ബ്രിട്നി സ്പിയേഴ്സിന് പിതാവില് നിന്ന് മോചനം ലോസ് ആഞ്ചലസ്: സ്റ്റേജുകളെ ഇളക്കി മറിക്കുന്ന ആരാധകരുടെ പോപ് രാജകുമാരി ബ്രിട്നി സ്പിയേഴ്സ് നടത്തിയ നീണ്ട നിയമയുദ്ധത്തിന് സമ്ബൂര്ണ വിരാമം. ഗായികയുടെ രക്ഷാകര്തൃ ചുമതലയില് നിന്ന് പിതാവിനെ ഒഴിവാക്കി കോടതി ഉത്തരവിട്ടു. വര്ഷങ്ങള് നീണ്ട നിയമപോരാട്ടത്തിന് അന്ത്യം കുറിച്ചത് ലോസ് ആഞ്ചലസ് ജഡ്ജി ബ്രെന്ദ പെന്നിയുടെ ഉത്തരവാണ്. ഗായികയുടെ സുരക്ഷക്ക് വേണ്ടി പിതാവിനെ ഉടന് തന്നെ രക്ഷാകര്തൃസ്ഥാനത്തുനിന്നും നീക്കുകയും മറ്റൊരാള്ക്ക് ചുമതല നല്കാന് കോടതി ഉത്തരവിടുകയുമായിരുന്നു.ബ്രിട്നി സ്പിയേഴ്സിന്റെ സമ്ബത്തിന്റെ മേല് യാതൊരു അവകാശവും പിതാവ് ജെയ്മി സ്പിയേഴ്സിന് ഉണ്ടായിരിക്കുന്നതല്ലെന്ന് കോടതി ഉത്തരവില് ചൂണ്ടിക്കാട്ടുന്നു . 13 വര്ഷങ്ങളായി ബ്രിട്നി സ്പിയേഴ്സിന്റെ ജീവിതവും സംഗീത പരിപാടികളും ഒരുക്കിയത് പിതാവായ ജെയ്മി സ്പിയേഴ്സ് ആയിരുന്നു. 39 കാരിയായ മകളെ വളരെയധികം നിയന്ത്രിക്കുകയും ബുദ്ധിമുട്ടുണ്ടാക്കുകയും ചെയ്തതിനെ തുടര്ന്ന് ഇവര് കോടതിയെ സമീപിക്കുകയായിരുന്നു. അന്തിമവിധി പുറപ്പെടുവിച്ച കോടതിക്ക് പുറത്ത് ബ്രിട്നിയുടെ നിരവധി ആരാധകരാണ് തിങ്ങിക്കൂടിയത്. ജെയ്മിയെ ജയിലിലടക്കൂ, ബ്രിട്നിയെ സ്വതന്ത്രയാക്കൂ തുടങ്ങിയ പ്ലക്കാര്ഡുകളുമായാണ് ആരാധകര് കോടതിക്ക് ചുറ്റും തടിച്ചുകൂടിയത്. കിടപ്പറയില് ബ്രിട്നിയുടെ സംഭാഷണങ്ങളെല്ലാം റെക്കോര്ഡ് ചെയ്യുന്ന ഉപകരണവും ജെയ്മി രഹസ്യമായി സ്ഥാപിച്ചിരുന്നു. ജയിലില് കഴിയുന്ന ഒരാളുടെ ഓര്മയാണ് ബ്രിട്നി എന്നിലുണര്ത്തിയത് എന്ന് ഗായികയുടെ മുന് സുരക്ഷാ ഉദ്യോഗസ്ഥന് പറഞ്ഞു. കണ്ട്രോളിങ് ബ്രിട്നി സ്പിയേഴ്സ് എന്ന ഡോക്യുമെന്ററിയിലെ നിര്മാതാക്കളോടായിരുന്നു അദ്ദേഹത്തിന്റെ വിശദീകരണം. എല്ലായ്പോഴും ബ്രിട്നിയുടെ ഉടമസ്ഥന് എന്ന നിലക്കാണ് ജെയ്മി പെരുമാറിക്കൊണ്ടിരുന്നതെന്നും ഇത് ബ്രിട്നിക്ക് ഏറെ ദുഖവും വേദനയും ഉണ്ടാക്കിയിരുന്നതായും ബ്രിട്നിക്കുവേണ്ടി ഹാജരായ അഭിഭാഷകന് ഫയല് ചെയ്ത പരാതിയില് ചൂണ്ടിക്കാട്ടുന്നു . തന്റെ സാമ്ബത്തിക ലാഭത്തിനുവേണ്ടി മാത്രമാണ് ജെയ്മി സ്പിയേഴസ് പ്രവര്ത്തിച്ചിരുന്നത്. ബ്രിട്നി സ്പിയേഴ്സിന് സ്വന്തമായി അഭിഭാഷകനെ വെക്കാന് പോലും അനുവദിച്ചിരുന്നില്ല. ഈ കടുത്ത നിയന്തണങ്ങളില് നിന്നുമാണ് എന്നെന്നേക്കുമായി ബ്രിട്നി സ്വതന്ത്രയായത് .The post രക്ഷാകര്തൃ വിമോചന പോരാട്ടം വര്ഷങ്ങള്ക്ക് ശേഷം ബ്രിട്നി സ്പിയേഴ്സിന് പിതാവില് നിന്ന് മോചനം first appeared on MalayalamExpressOnline.